Up-1445/18
Datum: 2020-01-28T00:00:00.000+01:00
ecli: ECLI:SI:USRS:2020:Up.1145.18
vrsta: posamični akt
zadeva: ustavna pritožba
objavljeno: Neobjavljeno | 28.01.2020
dokument: USE228
akt: Ustavna pritožba zoper sklep Višjega sodišča v Ljubljani št. Cst 468/2018 z dne 20. 9. 2018 v zvezi s sklepom Okrožnega sodišča v Mariboru št. St 2330/2012 z dne 26. 7. 2018
resitev: zavrženje
odlocitev: sklep
vlagatelj: Franc Unuk, Rače
datum_vloge: 2018-11-11T23:00:00.000Z
datum_odlocitve: 2020-01-27T23:00:00.000Z

# Up-1445/18-6

28. 1. 2020

## SKLEP

Senat Ustavnega sodišča je v postopku za preizkus ustavne pritožbe, ki jo je vložil Franc Unuk, Rače, ki ga zastopa Gordan Stijepović, odvetnik na Ptuju, na seji 28. januarja 2020

**sklenil:**

**Ustavna pritožba zoper sklep Višjega sodišča v Ljubljani št. Cst 468/2018 z dne 20. 9. 2018 v zvezi s sklepom Okrožnega sodišča v Mariboru št. St 2330/2012 z dne 26. 7. 2018 se zavrže.**

---

Senat je ustavno pritožbo zavrgel, ker pritožnik nima pravnega interesa za odločitev o ustavni pritožbi.

Pritožnik z ustavno pritožbo izpodbija sklepa sodišč o zavrnitvi njegovega predloga za odpust obveznosti. Iz objav sklepov in pisanj, izdanih v postopkih zaradi insolventnosti, na spletni strani Agencije Republike Slovenija za javnopravne evidence in storitve izhaja, da je bil v postopku osebnega stečaja nad pritožnikom izdan sklep o končanju tega postopka z dne 26. 6. 2019, ki je postal pravnomočen 12. 7. 2019. Sestavni del tega sklepa je tudi seznam neplačanih priznanih terjatev. Pravnomočni sklep o končanju postopka je zato izvršilni naslov za izterjavo teh terjatev (četrti odstavek 396. člena ZFPPIPP). Glede na to se pritožnikov pravni položaj kljub morebitni ugoditvi njegovi ustavni pritožbi ne bi mogel izboljšati. Zato pritožnik za ustavno pritožbo ne izkazuje več pravnega interesa.

Senat Ustavnega sodišča je sprejel ta sklep na podlagi druge alineje prvega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – ZUstS) v sestavi: predsednik senata dr. Marijan Pavčnik ter člana dr. Dunja Jadek Pensa in dr. Rajko Knez. Sklep je sprejel soglasno.

dr. Marijan Pavčnik
Predsednik senata